Համամիտ չեմ այդ պնդումների հետ և առնվազն համամիտ չեմ արհեստականորեն գոնե հիմա սլաքներն ուղղելու դեպի ՀՀԿ-ն, քանի որ ՀՀԿ-ն իշխանափոխությունից հետո երբեք կառավարության գործունեության և կառավարության աշխատանքներին չի խոչընդոտել, որևէ արհեստական դժվարություն չի ստեղծել։ ՀՀԿ-ի համար էական է ունենալ նորմալ բարեփոխված ԸՕ։ Եթե մենք բարեփոխում ենք ԸՕ-ն, իսկ կառավարությունը և քաղաքական ուժերը դա ցանկանում են անել, ուրեմն մենք պետք է ունենանք ավելի կատարյալ, ավելի ժողովրդավարական ԸՕ, քան գոյություն ունի այսօր։ Եվ եթե նպատակն ափալ-թափալ ԸՕ փոխելն է, էլ իմաստը ո՞րն է։ Ես հետևում էի, խորհրդարանում բավականին հետաքրքիր քննարկումներ էին ծավալվում, քննարկումները դեռ շարունակվում են։